Utkast

Forskrift om endring av forskrift 5. desember 2014 nr. 1517 om utnyttelse av undersjøiske reservoarer på kontinentalsokkelen til lagring av CO2 og om transport av CO2 på kontinentalsokkelen (CCS-forskriften)

Fastsatt av Olje- og energidepartementet xx.xx.2017 med hjemmel i lov 21. juni 1963 nr. 12 om vitenskapelig utforskning og undersøkelse etter og utnyttelse av andre undersjøiske naturforekomster enn petroleumsforekomster § 3, forskrift 13 mars 2009 nr. 321 (delegasjonsvedtak) og forskrift 5. desember 2014 nr. 1517 om utnyttelse av undersjøiske reservoarer på kontinentalsokkelen til lagring og transport av CO2 på kontinentalsokkelen § 11-23 første ledd.

**I**

Ny § 11-7a skal lyde:

*Bore- og brønnaktivitet*

Oljedirektoratet skal underrettes om bore- og brønnaktivitet. Oljedirektoratet fastsetter nærmere bestemmelser for bore- og brønnaktiviteter, herunder om søknader, dokumentasjon, datainnsamling, rapportering, tidsfrister m.v.

Ny § 11-16a skal lyde:

*Navnsetting m.v. av lagringslokaliteter*

Betegnelser på undersjøisk reservoar, faste innretninger og brønner samt bruk av egennavn ved navnsetting av lagringslokaliteter skal godkjennes av Oljedirektoratet.

Oljedirektoratet kan gi nærmere bestemmelser til utfylling av denne paragraf.

**II**

Denne forskrift trer i kraft straks.